
DISPUTATIO  MEDICA 


INAUGURALIS 

DE 

PODAGRA. 


PROOEMIUM. 

Statutis  solennibus  academiae  almae  Edin- 
burgensis  omnem  candidatum  honorum  in 
medicina  summorum,  dissertationem  de  ali¬ 
quo  morbo,  vel  re  ad  scientiam  medicam  per¬ 
tinente,  proferre  exigentibus,  nos  horum  ho¬ 
norum  cupidissimi  diffidentia  quam  maxima 
sequentem  de  podagra  composuimus. 

Hic  morbus  eorum  est,  quos  homines  ipsi, 
magna  saltem  ex  parte,  sua  culpa  ipsis  ad¬ 
ducunt,  et  quos  hujus  temporis  victus  lux¬ 
uriosus  et  contra  naturam  augere  multum  ad¬ 
juvat 

Podagra  quoque  morbus  est  ad  cujus  sana* 
tionem  medicamenta  parum  valent,  plerum¬ 
que  tamen  vinci  et  vere  quidem  extingui  pos- 
sit,  si  homines  secundum  naturam  vitam  de¬ 
gere  vellent. 

Errores  multos  in  hoc  tentamine  detegi 
posse  non  dubitandum  est,  neque  revera  aliter 
expectandum  ;  spero  tamen  eos  quorum  illud 
judicare  sit,  candore  et  lenitate  assuetis  scru¬ 
taturos. 

HISTORIA  MORBI. 

Podagram  saepissime  morbum  haeredi ta 
rium  parum  dubium  est.  Sunt  tamen  qui  al¬ 
teram  sententiam  protulerunt,  et  podagram 
vel  quemquem  alium  morbum,  qui  non  ex  con¬ 
formatione  corporis  pendeat,  a  patre  ad  pro¬ 
lem  descendere  posse,  denegarunt. 

Sed  cum  in  memoria  revolverimus  quam 
saepissime  per  secula  multa  hic  morbus  in 
eadem  familia  maneat,  et  etiam  ubi  causae  ex- 

citantes  non  potissimum  admotae  sunt,  nihil 
vere  rationis  habeamus,  quo  nos  sic  putare 
inducamur. 

* 

Hic  morbus  ex  multis  causis,  etiam  sine  ulla 
proclivitate  haereditaria  invadere  potest;  et 
quidem  regimine  et  exercitatione  idoneis  pro¬ 
clivitas  valida  haereditaria  vinci,  vel  saltem 
minui  possit,  et  praecipue  si  haec  juventute  et 
sanitate,  et  priusquam  morbus  corpus  inva¬ 
serit,  adhibita,  et  constanter  persecuta  fue¬ 
rint.  Homines  plerumque  huic  morbo  max¬ 
ime  obnoxii  sunt ;  aliquando  tamen,  sed  mul¬ 
to  rarius,  sexum  muliebrem  adoritur.  Hoc  ex 
aliqua  parte  de  modo  victus  duos  inter  sexus 
diverso  pendere  videatur. 

Istae  feminae  morbo  maxime  obnoxiae  sunt,* 
quibus  robustus  et  plenus  corporis  habitus  est, 
et  quae  ex  parentibus  anthriticis  ortae  sint. 

Podagra  quinetiam  raro  Eunuchos  invadere 
fertur. 

Podagra  illos  homines  proprie  videtur  a- 
doriri,  qui  corpora  robusta,  et  capita  magna 
habent,  et  quibus  plenus  corporis  habitus  est, 

et  illos  qui  vitam  ignavam,  luxuriosam  et 
ebriosam  degunt,  vinique,  aliusque  potus  mera¬ 
cioris  magna  copia  usi  sunt. 

Contra  rarissime  eos  invadere  solet,  qui 
laborem,  et  exercitationem  assidue  coluerunt. 

Morbus  quoque  iis  infrequentissimus  est, 

i 

qui  frugibus  solis  usi  sunt,  et  nihil  praeter 
aquam  biberunt. 

Podagra  raro  ante  mediam  aetatem  invadit; 
quando  tamen  ubi  proclivitas  haereditaria  va» 
lida  adsit,  et  causae  excitantes  magnopere  ad¬ 
motae  sunt,  etiam  juventutem  adoritur.  Hic 
morbus  diversis  signis  in  hominibus  diversis 
saepe  apparet,  nec  vere  faciem  eandem,  etiam 
cum  temporibus  eundem  hominem  diversis 
adoriatur,  induere  solet. 

Definitio  clarissimi  Cltllen  est  quae  se» 
quitur. 

<e  Morbus  haereditarius,  oriens  sine  causa 
u  externa  evidente,  sed  proeeunte  plerumque 
“  ventriculi  affectione  insolita ;  pyrexia ;  do» 
u  lor  ad  articulum,  et  plerumque  pedis  pollici, 
u  et  certe  pedum  et  manuum  juncturis,  potis- 

"  simum  infestus;  per  intervalla  revertens 
iC  et  saepe  cum  ventriculi,  vel  aliarum  inter» 
<s  narum  partium  affectionibus  alternans.” 

Podagrae  quoque  species  quatuor  notavit. 
Hae  sunt 

“  Podagra  regularis, 
il  — —  atonica, 
u  — — —  retrograda, 
u  — — —  aberrans.” 

DEFINITIO  PODAGRiE  REGULARIS. 

“  Podagra  (regularis)  cum  inflammatione 
e<  artuum  satis  vehementi,  per  aliquot  dies 
“  perstante,  et  paulatim  cum  tumore,  pruritu 
u  et  desquamatione  partis,  recedente.” 

Podagra  plerumque  subito  invadit,  et  im¬ 
petus  saepissime  primo  circiter  horam  secun¬ 
dam,  vel  tertiam  post  mediam  noctem  obser¬ 
vantur. 

Paroxysmus  plerumque  dolore  pedis  polli¬ 
cem,  sed  aliquando  partem  aliam  pedis  affi- 

ciente,  incipit.  Hunc  aliquid  horroris,  qui 
gradatim  decedit,  et  calore  aucto  excipitur, 
praecedit  Dolor  nunc  magis  vehemens  lit, 
et  multa  inquietudine,  pyrexia  comitante,  ad 
sequentem  mediam  noctem  continuatur,  quo 
tempore  sudore  plerumque  erumpente,  aegro¬ 
tus  fessus  somno  brevi  frui  permittitur. 

/Eger  experrectus  dolorem  et  febrem  mul¬ 
tum  minui  sentire,  parte  tamen  affecta,  rubi¬ 
cunda  et  tumida  relicta,  gaudet. 

Per  paucas  noctes  pyrexiae  accessio  plerum¬ 
que  tamen  mitior,  et  doloris  incrementum  in¬ 
grediuntur;  sed  hi  gradatim  decrescunt,  et 
post  paucos  dies  pruritu  molesto,  et  desqua- 
matione  partis  abeunt. 

Paroxysmus  aliquando  subito  invadit,  sae¬ 
pius  tamen  signa  sequentia  scilicet  extremo¬ 
rum  inferiorum  torpor,  sensu  punctionis  al¬ 
ternante,  spasmus  musculorum  crurum  fre- 

'v 

quens,  et  turgidae  venae  proeeunt.  Halitus 
cutis  pedum  multum  saepe  diminuitur,  prae¬ 
terea  aeger  aliquamdiu  ante  paroxysmi  incur¬ 
sionem  plus  minus  dyspepsiae  signis  perturba- 

tur — scilicet  flatu,  nausea,  anorexia,  &c.  Tor¬ 
por  et  languor  plus  minus  per  totum  corpus 
adsunt.  iEger  quoque  post  podagrae  paroxys¬ 
mum  sanitate  meliori  quam  ante  morbi  ingres¬ 
sum  frui  dicitur.  Certe  se  meliorem  habere 
sentit,  et  sanitate  firmiori  potiri  videtur;  hoc 
tamen  podagrae  recessui  magis  forsan,  quam 
effectibus  ejus  tribuendum  est. 

Sub  initio  morbi  reditus  ejus  tantum  post 
longa  intervalla  trium  vel  quatuor  annorum  ac¬ 
cedant  ;  si  tamen  causae  morbi  remotae^  non 
sublatae,  aut  vitatae  fuerint,  impetus  multo 
crebriores  et  vehementiores  fiunt,  et  diutius 
permanent,  donec  tandem  paroxysmis  saepius 
ac  saepius  redeuntibus,  aeger  vix  aut  ne  vix 
quidem  doloris  levamine  fruitur. 

Podagra  primo  invadens  fere  unum  tantum 
pedem  afficit,  postea  ambos  invicem  adoritur, 
et  demum  paroxysmis  multo  frequentius  in¬ 
gredi  entibus,  idem  pes  haud  raro  bis  in  eodem 
paroxysmo  afficitur.  Ex  pedibus  etiam  ad 
articulos  alios,  praecipue  extremorum  inferio¬ 
rum,  superiorumque  vagatur» 

Bini  artus  aliquando  eodem  tempore  affice 
untur,  sed  multo  frequentius  alter  maxime 
cruciatur. 

Inflammatio  quoque  ex  artu  alio  ad  alium 
vagatur,  et  hoc  modo  cruciatus  aegri  diutis¬ 
sime  protrahantur. 

Cum  podagrae  paroxysmi  saepissime  acci¬ 
derint,  dolorem  plerumque  mitiorem  comitem 
habent,  sed  aegrotus  nausea,  anorexia,  et  aliis 
signis  atoniae  magis  perturbatur.  Juncturae 
etiam  quae  olim  post  paroxysmum  ad  vires 
suas,  et  lentorem  pristinum  reduci  solebant, 
nunc  insultibus  morbi  frequentioribus  debiles 
et  rigidae  fiunt,  et  sic  permanent. 

In  plerisque  etiam  materiae  dejectio  creta¬ 
ceae  in  juncturarum  superficie  formatur,  quae 
ubi  primo  deponitur,  in  fluoris  statu  existit, 
postea  tamen  arida  et  dura  evadit. 

Hos  concretus  ad  articulorum  lentorem  et 
motum  liberum  abolendum  juvare  parum  du¬ 
bium  sit.  Plerique  qui  ad  podagram  per  mul¬ 
tos  annos  assueti  sunt,  renum  calculo  vehe¬ 
mentissime  saepe  laborant.  Hanc  affectionem 

nephriticam  pariter  ac  podagram  posteris  tra« 
dere  videntur. 

Xidem  liberi  hominum  qui  podagra  labora¬ 
runt  saepe  podagra  et  renum  calculo  invicem 
afficiuntur.  Aliquando  tamen  alii  ex  eodem 

genere  altero  morbo  tantum  per  vitam  labo¬ 
rant. 

Hoc  sententia  illustrissimi  Cullen  plerum¬ 
que  ad  filias  parentum  qui  podagra  laborave¬ 
runt,  accidit,  quibus  proclivitas  nephritica 
saepissime  descendit,  sed  podagrae  nil  unquam 
experiuntur. 

In  quibusdem  podagrae  exemplis  artuum 
inflammatio  nunquam  apparet,  varia  autem 
signa,  praecipue  ventriculi  male  se  habentis, 
quae  cum  proclivitate  ad  morbum  connectum 
tur,  vel  de  ea  pendere  videntur,  se  ostendunt. 

Hoc  in  specie  prima  podagrae  irregularis 
Doctoris  Cullen  accidit,  cujus  definitio  est® 

“  Podagra  (atonica)  cum  ventriculi  vel  alius 

partis  internae  atonia,  et  vel  sine  expectata 
44  aut  solita  artuum  inflammatione,  vel  cum 
<c  doloribus  artuum  lenibus  tantum  et  fugaci* 

O 


10 


DE  PODAGRA. 


“  bus  et  eum  dyspepsia,  vel  aliis  atoniae  symp- 
“  tornatis,  subito  saepe  alternantibus.” 

In  hac  specie  quamvis  proclivitas  ad  mor¬ 
bum  manifesta  in  corporis  habitu  adest,  nulla 
tamen  artuum  inflammatio  producitur,  sed 
plurima  dyspepsiae  signa,  et  haec  molestissi¬ 
ma  invadunt — scilicet  flatus,  anorexia,  nausea, 
vomitus,  alvus  pertinaciter  astricta,  dolores 
in  regione  ventriculi,  symptomatibus  hypo- 
chondriasis  et  debilitate  totius  corporis  comi* 
tata. 

In  plerisque  casibus  caput  vertigine  et  sig¬ 
nis  apoplexiae  instantis  afficitur. 

In  aliis  palpitatio,  syncope,  et  asthma  ori¬ 
untur. 

Species  secunda  podagrae  irregularis  est 
podagra  (retrograda),  cujus  definitio  est  quae 
sequitur. 

“  Podagra  (retrograda)  cum  inflammatione 
“  artuum  subito  recedente,  et  ventriculi  vel 
Ci  alius  partis  interna  atonia  mox  insecuta.” 

Haec  species  producitur  cum  artuum  inflam¬ 
matio  non  per  tempus  solitum  manens,  et  de- 

mum  gradati  ni  recedens,  subito  cessat,  et 
morbus  ad  aliquam  partem  internam  transfer¬ 
tur. 

Fere  ad  ventriculum  transit  et  anxietatem, 
nauseam,  vomitum,  et  frigoris  sensum  in 
epigastrio  statim  efficit. 

Nunc  cor  invadit  et  syncopen  producit, 
nunc  pulmonem  ubi  spirandi  difficultatem  ef¬ 
ficit,  et  aliquando  caput  adoritur,  verrsimiliter- 
que  apoplexiam  et  paralysin  inducat. 

Haud  improbabile  est  magnam  sanguinis 
'derivationem  caput  versus  saepissime  adesse, 
homines  enim  ad  podagram  valde  obnoxios 
morte  subita  non  raro  confici  videmus. 

Species  tertia  podagrae  irregularis  est  Po¬ 
dagra  (aberrans)  quae  his  verbis  definitur, 

“  Podagra  (aberrans)  cum  partis  internae 
84  inflammatione,  vel  non  praegressa,  vel  prae- 
*(  gressa  et  subito  recedente,  inflammatione 
u  artuum.5 

In  hac  specie  podagrae  irregularis  loco  ar¬ 
tuum  inflammationis,  cujusvis  partis  internae 

« 

inflammatio  producitur;  et  eadem  signa  quae 

legitimam  inflammationem  partis  ejusdem  in¬ 
dicant,  ostendit.  Haec  species  haud  saepe  oc¬ 
currit,  adeoque  in  paginis  sequentibus  prae¬ 
termittemus» 


CAUSiE  REMOTiE. 

Harum  duo  genera  sunt.  Primi  generis 
sunt  quae  plethoram  inducant,  et  inde  pro¬ 
clivitatem  ad  morbum  augeant— scilicet  vita 
sedentaria  et  ignava,  diaeta  plenior  ex  cibo 
animali  lauto  et  stimulante,  et  vini,  spirituum 
clistil latorum,  cerevisiae  fortioris,  aliusque  po¬ 
tus  fermentati,  usus  liberior. 

Ad  secundum  genus  pertinent,  ea  quae  in 
habitu  pleno,  totum  corpus,  et  ventriculum, 
et  organa  concoctioni  inservientia  debilitent, 
scilicet  immodica  venus,  ebrietas,  mala  con* 
coctio,  studium  nimium,  exercitatio  solita 
neglecta,  usus  frequentissimus  acidorum  et 
acescentium,  et  frigus  extremis  inferioribus 
admotum. 

Praeter  has  causas  debilitatem  inducentes, 
aliae  sunt  quae  in  iis  maxime  ad  morbum  ob¬ 
noxiis  paroxysmum  inducere  possint— vide¬ 
licet  exercitatio  violenta,  saltatio,  calcei  nimis 
parvi,  vel  ocreae  pressura,  et  laceratio  aut 
contusio  pedis  vel  tali. 


DIAGNOSIS. 

Podagra  ex  rheumatismo  signis  ventriculi 
male  se  habentis  praecedentibus,  distingui  po¬ 
test  :  praeterea  quod  podagrae  inflammatio 
artus  minores,  rheumatismi  majoies  afficit  „ 
dum  impetus  modo  peculiari  invadit,  et  febris 
inflammatoria  podagram  praecedens  lentior 
videatur.  Forsan  etiam  proclivitas  arthritica 
in  corpore  diagnosin  juvabit 

PROGNOSIS. 

Podagra,  si  ventriculum  vel  alias  partes 
vitales  non  invadit,  haud  saepe  cum  periculo 
conjungitur ;  tamen  post  longo  tempore  par¬ 
oxysmis  saepius  ac  saepius  redeuntibus  et  diu¬ 
tius  permanentibus,  vitam  aegri  miserabilem 
facit,  et  ipsum  saepe  serius  ocius  absumit. 


RATIO  MEDENDI. 

Multi  podagram  sanari  posse  negant,  et 
revera  medicamentis  quorum  effectus  in  habi¬ 
tum  corporis  omnino  fugaces  sint,  haud  dubio 
sanari  non  potest* 

Victus  regimine  tamen  et  exercitatione, 
idoneis  in  prima  aetate  inceptis  et  assidue  per¬ 
secutis,  causisque  simul  excitantibus  evitatis, 
podagra  non  tantum  levari,  et  ejus  impetus 
inorari  et  minui,  sed  etiam  in  iis  quibus  pro- 

divitas  ad  morbum  permagna  insit,  ne  inva¬ 
dat  impedeatur,  vel  post  unum  paroxysmum 
sanari  possit 

De  ratione  podagram  medendi  sub  duobus 
capitibus  agere  liceat ;  imprimis  de  ea  quae 
per  paroxysmorum  intervalla  idonea  sit ;  et  se¬ 
cundo,  de  ea  quae  per  paroxysmos  ipsos  neces¬ 
saria  sit. 

Per  intervalla  paroxysmorum  reditui  oc¬ 
currere,  vel  saltem  illos  minus  frequentes  et 
leniores  reddere,  conari  oportet. 

Hoc  plethorae  obviam  eundo,  et  simul 
vires  totius  corporis  laesos  sustinendo,  effici 
potest 

Plethorae  et  debilitati  usu  frugum  satis 
nutrientium ;  et  diaetae  lacteae,  evitando  om¬ 
ne  genus  cibi  aminalis,  et  pro  potu  communi, 
loco  vini,  spirituum  stillatitiomm,  cerevisiae 
fortioris,  vel  potus  alias  meracioris,  aquam 
puram  hauriendo,  occurrendum  est. 

Corporis  exercitatio  maxima  cura  colenda 
est,  et  per  totum  vitae  decursum  persequenda 

est.  Haec  exercitatio  quidem  assidua,  sed 
citra  fatigationem  magnam  esse  debet. 

His  modis,  prima  aetate,  et  priusquam  mor¬ 
bus  saepius  invaserit,  inceptis,  podagra  etiam 
in  iis  qui  maxime  ad  morbum  proclives  sint, 
sanari  potest,  ac  etiam  cum  multi  paroxysmi 
accederint,  reditui  eorum  plerumque  occur¬ 
ratur,  vel  saltem  mitiores  et  minus  frequentes 
fiunt.  Forsan  tamen  iis  qui  aetate  ingraves¬ 
cunt,  et  quibus  corpora  morbo  infirmentur, 
quique  cibi  ex  animalibus,  vini  spirituum  stil- 
latitiorum,  et  potuum  meraciorum  copia 
magna  usui  assueti  fuerint,  mutatio  nimis 
subita  ad  diaetam  tam  contrariam  cum  peri¬ 
culo  conjungeretur,  et  verisimiliter  podagram 
atonicam  produceret. 

In  his  casibus  igitur  haec  mutatio  grada- 
tim  inducenda  est,  vel  etiam  usum  modicum 
cibi  animalis,  levis,  nutrientis,  et  facillimi 
concoctu  et  cerevisiae  bonae  mitioris  semper 
permittere  oporteat. 


3DE  PODAGRA. 


17 


Exercitatio  tamen  etiam  aegris  hisce  valde 
necessaria  est ;  eam  igitur  aliis  vel  aliis  modis 
sequi  debent. 

Ad  occurrendum  etiam  podagrae  paroxys¬ 
morum  reditui,  causae  excitantes  maxima  cura 
fugiendae  sunt. 

Ut  rationes  supra  recensitas  ad  debilitatem, 
plethoramque,  et  inde  proclivitatem  ad  po¬ 
dagram  cohibendum,  et  morbum  sanandum, 
plerique  aegroti  non  sine  magno  fastidio  se® 
quuntur,  multa  medicamenta  ad  podagram  me® 
dendam,  sine  abstinentiae  a  cibo  animali,  ex® 
ercitationis  corporis  assiduae,  necessitate,  pro® 
posita  et  adhibita  sunt 

Plurima  horum  medicamentorum  jacta® 
torum  omnino  inertia  sunt,  et  pleraque  non 
parum  perniciosa ;  omnia  igitur  jam  meri¬ 
tissime  ex  medicorum  aestimatione  cecide* 
runt 

Horum  medicamentorum  celeberrimum  Pul¬ 
vis  Portlandicus  est.  Aliquando  forsan  hoc 
remedium  fausto  cum  eventu  administratum 
est  ;  in  plurimis  tamen  casibus  quibus  per 

tempus  praescriptum  adhibitum  fuit,  raro  de¬ 
bilitatem  totius  corporis,  et  praecipue  orga¬ 
norum  concoctioni  inservientium,  et  saepe 
apoplexiam,  asthma  et  hydropem  inducere 
defecit. 

Observatu  vix  necessare  est  alvi  duritiem, 
nimirum  quae  dyspepsiam  et  plethoram  in¬ 
ducat,  usu  laxantium,  amovendam  esse. 

Methodus  medendi  in  podagrae  regularis 
ipso  paroxysmo  simplicissimus  est. 

Omne  irritationis  genus  evitari  oportet,  et 
regimen  antiphlogisticum  praeter  frigoris  ad¬ 
hibitionem  ad  partem  affectam  accurate  im¬ 
plendum  est. 

Detractio  sanguinis  generalis  raro  necessaria 
est,  et  in  multis  casibus  cum  periculo  con¬ 
jungitur  ;  in  aegroto  juveni  tamen,  cui  plenus 
corporis  habitus  est,  et  ubi  multum  diathesis 
phlogisticae  adsit,  missio  sanguinis  a  brachio 
saepissime  necessaria  et  utilis,  nimirum  quae 
paroxysmum  mitiorem  et  breviorem  facere  ad¬ 
juvat,  esse  videtur. 

Fertur  hirudines  quoque  parti  affectae  ap¬ 
plicatas  utiles  repertas  esse ;  illis  autem  raro 
opus  est. 

Cataplasmata  emollientia  et  balneum  tepi¬ 
dum  aliquando  non  tantum  sine  ullo  periculo, 
sed  etiam  aliquo  levamine  usurpata  sunt;  haud 
raro  tamen  morbi  retrocessum  producere  visa 
sunt. 

Aqua  gelida,  et  applicationes  frigidae  a 
paucis  medicis  .adhibitae  et  multum  laudatae 
sunt;  sed  in  plurimis  casibus  non  solum  mag¬ 
num  incommodum,  sed  etiam  periculum  socia 
habent. 

Epispastiea  parti  affectae  admota  quoque 
usurpata  sunt,  sed  haec  etiam  podagram  re¬ 
trogradam  producere  solent. 

Opiata  in  paroxysmi  initio  haud  multo  leva» 
mine  adhibeantur  ;  cum  autem  signa  minus 
violentia  evaderint,  certe  auxilio  ad  dolorem 

f 

sopiendum,  somnumque  conciliandum  dari 
possunt,  et  praecipue  iis  aegrotis  qui  diutis¬ 
sime  morbo  laboraverunt. 

Alvus  per  totum  paroxysmum  usu  cathar* 
ticorum  leniorum  soluta  servari  debet 

Artuum  rigiditas  et  tumor,  qui  plerumque 
post  paroxysmum  manere  solent,  frictione 
cum  strigile,  et  exercitatione  modica  amo¬ 
vendi  sunt. 

Per  totum  podagrae  paroxysmum  artus  af» 
fecti  panno  laneo  vestiri  debent.  Hoc  saepis- 
sime  tamen  justo  longius  intentum  est,  et 
igitur  haud  raro  artus  ex  panni  lanei  quanti¬ 
tate,  magis  dolore  afficiuntur,  et  inflammatio 
augetur.  Tantum  modo  adhiberi  debet,  quan¬ 
tum  ad  praecavendum  ab  ullis  frigoris  malis 
effectibus  sufficiat. 

Ubi  paroxysmus  decesserit,  temperantia  asr 
sidue  colenda  est,  alvus  moderate  soluta  cibo 
idoneo,  vel  si  necessaria  usu  laxantium,  serve¬ 
tur.  Corporis  vires  reficiendae  sunt,  et  morbi 
reditui,  in  intervallis  rationes  praepositas  per¬ 
sequendo,  occurrendum  est. 

Medicamentum  Gallicum  quod  Eau  Medi¬ 
cinale  vocatur  intra  hos  paucos  annos,  mag¬ 
nopere  ad  podagram  sanandam,  commenda¬ 
tum  et  usurpatum  est.  Catharticum  fortissi¬ 
mum  cum  anodino  conjunctum,  esse  videtur* 

v  In  plerisque  exemplis  levamen  magnum  tu« 
lisse  fertur,  nunc  non  adeo  frequenter,  quam 
nuper  adhibetur ;  licet  enim  paroxysmum  sub- 
levare  soleret,  proclivitatem  corporis  ad  mor* 
bum  augere  visum  est, 

METHODUS  MEDENDI  PODAGRiE 

ATONICLE. 

In  hac  specie  vires  ventriculi  reficere,  et 
totius  corporis  vigorem  revocare,  indicationes 
sunt ;  et  simul  cum  his  symptomata  molesta, 
sicuti  cardialgiam,  flatum,  &c .  quae  oriantur 
levare.  Ad  instaurandas  vires  totius  corporis, 
exercitatio,  scilicet  ambulatio  sed  non  ad  fati¬ 
gationem  provecta,  et  gestatio  omnigena, 
praecipue  equitatio,  moneri  debent. 

Frigidarium  quoque,  si  aeger  impetum  ferre 
valeat,  multum  proderit  Sin  autem  impetus 
frigidarii  nimis  validus  sit,  balneum  tepidum 
primo  usurpetur,  et  ejus  calor  gradatim  redi¬ 
gatur.  Hoc  modo  aegrotus  brevi  tempore 

balnei  frigidi  temperiem  solitam  tollerare  pos¬ 
sit® 

Portio  parva  levissimi  et  facillimi  concoctu 
cibi  animalis,  ad  vires  corporis  restaurandas 
forsitan  pro  auxilio  permittatur. 

Fruges  minime  ad  acorem  proclives  usurpari 
debent. 

Aliquando  etiam  paululum  vini  generosioris 
adhibere  liceat ;  hoc  tamen  saepe  vix  neces- 

i 

sarium  est,  et  si  ventriculi  acorem  inducat, 
sine  dubio  omittendum  est. 

Ad  vires  ventriculi  reficiendas,  tonica  quae¬ 
dam,  Amara  et  Cinchona multum  profuerunt; 
sed  praecavendum  est,  ne  haec  diutius  continu¬ 
entur,  quippe  quae,  pariter  ac  stimulantia  om¬ 
nigena,  vires  ventriculi,  adeoque  totius  cor¬ 
poris,  debilitent,  et  labefaciant. 

Cinchona  forsan  minus  quam  amara  simpli¬ 
cia  haec  mala  efficere,  saltem  serius  inducere 
videatur ;  itaque  his  praeferri  debet. 

Optima  tamen  omnium  medicamentorum 
ad  ventriculi  vires  reficiendas  sunt  ferri  prae¬ 
parata  varia.  Haec  per  longum  tempus  sine 

periculo  inducendi  haec  mala  in  ventriculo  et 
toto  corpore,  quae  amara  tam  proclivia  pro« 
ducere  sunt,  continuari  possunt. 

Omnium  ferri  praeparatorum  Carbonas  Fer¬ 
ri,  et  Tinctura  Miniatis  Ferri,  forsan  optima 
sunt. 

Ad  flatum  occurrendum,  et  tonum  ventri» 
culi  sustinendum,  aromatica  aliquando,  raro 
tamen,  necessaria  sunt.  His  quantitate  quani 

i 

minima,  et  maxima  prudentia,  nam  ultimo 
perniciosissima  evadunt,  uti  nos  oportet® 

Constipationi  semper  usu  laxantium  idoneo¬ 
rum  pro  re  nata,  et  acori  usu  Magnesiae, 
Magnesiae  Carbonatis,  Potassae  Carbonatis 
vel  Sodae  Carbonatis,  obviam  eundum  est. 

Si  unquam  ventriculus  crudo  et  male  con¬ 
cocto  cibo  gravatus  sit,  emeticum  sine  peri¬ 
culo,  et  etiam  multo  commodo  adhibeatur. 

Omnes  qui  Podagrae  Atonicae  maxime  oh* 
noxii  sunt,  a  frigore  et  humiditate  vestimentis 
temperiem  aequabilem  servare  accommodatis, 
et  praecipue  inducii  lanei  usu,  cavere  oportet® 

RATIO  MEDENDI  PODAGRAS  RE- 
TROGRADiE. 

*»  r  r  ♦  *  '  r  .  .  , 

Ubi  haec  species  Podagrae  irregularis  ven¬ 
triculum  vel  intestina  invaserit,  levamen  quam 
citissime  vini  meracioris  calidi  usu,  cum  aro¬ 
maticis  conjuncti,  quaerendum  est. 

His  parum  valentibus  Spiritu  stillatitio  nos 
uti  oportet. 

In  impetu  morbi  modico  Solutio  Gummi 
Resinae  Ferulae  Assaefoetidae  cum  Ammonia 
prodesse  potest. 

Opium  saepe  etiam  multo  commodo  adhi¬ 
betur,  et  vel  aromaticis,  vel  camphora,  vel 
ammonia  conjungi  potest.  Moschus  et  Aether 
Sulphuricus  quoque  multo  levamine  saepe  ad¬ 
hibiti  sunt.  Dum  haec  medicamenta  interne 
adhibentur,  pannos  laneos  calidos,  fomenta, 

i 

vel  vesicam  aquae  ferventis  plenam,  ad  regio¬ 
nem  ventriculi  applicari  debent.  Lateres  ca- 

lefacti  quoque  panno  laneo  involuti  pedibus 
admovendi  sunt. 

Si  nausea,  vel  vomitus  invadet,  vino  primo 
aqua  mixto,  sed  postea  puro  adhibito,  levare 
conandum  est. 

Opiata  saepissime  utilissima  ad  vomitum 
cohibendum  reperiuntur. 

Si  podagra  ab  extremis  vagans  caput  affece¬ 
rit,  Apoplexiam,  Paralysin,  vel  Vertiginem 
inducens,  magnum  vitae  discrimen  aderit 

In  hoc  statu  Epispastica  capiti  et  quoque 
extremis*  si  podagra  ab  iis  penitus  recesserit^ 
applicanda  sunt. 

Simul  Cum  his  Aromatica  et  Stimulantia  in¬ 
terne  adhibeantur.  Ubi  podagra  retrograda 
pulmonem  adorta  sit,  et  inde  Asthma  pro¬ 
duxerit,  Epispastica  sterno  et  inter  scapulas, 
et  Cataplasmata  Sinapeos  pedum  plantis  ad<» 
movenda  sunt. 

Opiata  et  Antispasmodica  interne  adhibere 

oportebit. 

